Előterjesztés száma: **24/2023.**

**ELŐTERJESZTÉS**

a Képviselő-testület

**2023. február hónap 23. napján tartandó rendes ülésére**

|  |  |
| --- | --- |
| **Előterjesztés tárgya:** | **Egyedi megbízási szerződés a Fóti Közszolgáltató Közhasznú Nonprofit Kft-vel a** **„Fót, Vörösmarty út 72. szám alatti ravatalozó tető javítása” feladat ellátására** |
| **Előterjesztő:** | dr. Vass Györgypolgármester |  |
| **Készítette:** | Fóti Közszolgáltató Közhasznú Nonprofit Kft. tervezete alapján Gerstmayer Jánosműszaki referens |  |
| **Törvényességért felelős:** | dr. Mihályi Zsolt Apor jegyző |  |
| **Szakmai szempontból ellenőrizte:** | Vargáné Bolyós Ildikóvárosüzemeltetési osztályvezető |  |
| **Pénzügyi, gazdasági szempontból ellenőrizte:** | dr. Kanti Gábor gazdasági vezető |  |
| **Jogi, törvényességi szempontból ellenőrizte:** | dr. Dudás Melinda jogtanácsos  |  |
| **Tárgyalja:** |  PJGB  |
| **Egyeztetve, tájékoztatva:** | Sólyomvári Erika Mária ügyvezető, Fóti Közszolgáltató Közhasznú Nonprofit Kft. |
| **Javasolt meghívott:** | Sólyomvári Erika Mária ügyvezető, Fóti Közszolgáltató Közhasznú Nonprofit Kft. |
| **A határozati javaslat elfogadásához szükséges szavazattöbbség:** | 1. egyszerű szavazattöbbség
2. minősített szavazattöbbség
 |
| **Az előterjesztés zárt kezelését kérjük** | 1. igen
2. nem
 |

**Tisztelt Képviselő-testület!**

**I. Előzmények:**

Fót Város Önkormányzat Képviselő-testülete 2016-ban felújította a Fót, Vörösmarty út 72. szám alatti ravatalozót. A ravatalozó nyertes kivitelezője a Saturnus Kft. (1173 Budapest, Ferihegyi u. 90.) volt. A Saturnus Kft. 2016-os ügyvezetője Farkas Sándor elhunyt, azonban a cég jogutódlással, az elhunyt fiának az ügyvezetése alatt tovább működik.

**II. A döntéshez szükséges információk, tájékoztatások:**

A Vörösmarty úti ravatalozó üzemben tartója a Fóti Közszolgáltató Nonprofit Kft., melynek alkalmazottai 2022. nyár folyamán azt észlelték, hogy a tetőszerkezet cserépfedése erősen hullámos.

A tetőszerkezet átvizsgálásakor a tető cseréplécek nagyfokú károsodását észlelték. A tetőlécek nagyfokú károsodásának vizsgálatára faanyagvédelmi szakértőt kért fel a Fóti Közszolgáltató Nonprofit Kft. A szakértő a helyszínt megvizsgálta és véleményét a jelen előterjesztés 1. sz. mellékletében szereplő Feljegyzésben rögzítette. *(Lásd 1. sz. melléklet)*

A szakértői vélemény alapján a Fóti Közszolgáltató Nonprofit Kft. az Önkormányzat nevében felszólító levelet írt a kivitelezést végző Saturnus Kft.-nek, kérve a ravatalozó tetőszerkezetének cseréjét saját költségén az épület szerkezetek termékszavatossága alapján.

A Saturnus Kft. a termékszavatossági garanciális javítástól elzárkózott, hivatkozással a 2016.október 26-ai műszaki átadásra, valamint 3 éves 2019. október 26-án lejáró garanciális határidőre és a közben eltelt további 3 évre. *(Lásd 2. sz. melléklet)*

Jelen helyzetben egy bírósági eljárás rendkívül hosszú, az eljárás ideje 2-3 év, és annak a kimenetele sem egyértelmű, hiszen vállalkozónak az álláspontja helytálló, és az ő jótállási határideje már valóban lejárt.

A ravatalozó tetőléceinek további károsodása megelőzése érdekében a tető mielőbbi javítása szükséges, nem lehet megvárni egy bizonytalan kimenetelű per végét.

A tető javítására a Fóti Közszolgáltató Nonprofit Kft. (a Faanyagvédelmi Szakértői Feljegyzésben rögzítettek szerint) indikatív árajánlatot kért be. Az indikatív ajánlat alapján a ravatalozó tetőszerkezet javítás költsége 4.882.500, - Ft + Áfa, azaz bruttó 6.200.775, - Ft.

A feladat elvégzéséhez szükséges bruttó 6.200.775,- Ft. összegű fedezet az Önkormányzat 2023. évi költségvetésének, az ezt a fedezet tételt is tartalmazó formában történő elfogadásával és hatályba lépésével kerül biztosításra.

A tető javítás versenyeztetési, kivitelezési, valamint a feladatok ellátásához szükséges egyéb teendők ellátásával javaslom a Fóti Közszolgáltató Kft.-t megbízni.

Fentiek alapján az alábbi határozati javaslatot terjesztem a Tisztelt Képviselő-testület elé.

**III. Határozati javaslat:**

**24/2023.(II.23.) KT-határozat**

Fót Város Önkormányzatának Képviselő-testülete felkéri a Polgármestert, hogy a Fóti Közszolgáltató Közhasznú Nonprofit Kft-vel az Önkormányzat 2023. évi költségvetésének a feladat elvégzéséhez szükséges bruttó 6.200.775, -Ft összegű fedezet tételt is tartalmazó formában történő elfogadását és hatályba lépését követően írjon alá Egyedi megbízási szerződést a Fót, Vörösmarty út 72. szám alatti ravatalozó tetőfelújításhoz szükséges feladatok – 2023. június 30-ig történő – ellátására, valamint az ajánlattételi felhívás aláírására, versenyeztetési eljárás lefolytatására, a beérkezett ajánlatok kiértékelésére, a nyertes ajánlattevő személyéről való döntésre és a vállalkozói szerződés aláírására. Nyertes a legalacsonyabb ajánlatot adó vállalkozó.

**Felelős:** polgármester

**Határidő**: 2023.03.15.

***Jogszabályi hivatkozás***:

* *Fót Város Önkormányzat Képviselő-testületének 14/2020. (IX. 28.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról 57. § (minősített többség)*
* *Fót Város Önkormányzat Képviselő-testületének az Önkormányzat vagyonáról és egyes vagyontárgyak feletti tulajdonosi jogok gyakorlásának szabályairól szóló 12/2013. (III.20.) Önkormányzati rendelete*
* *177/2021 (IX.30.) KT-határozat Fót Város Önkormányzata és Fóti Közös Önkormányzati Hivatal Beszerzési és Versenyszabályzata*

***Az előterjesztés melléklete:***

1. sz. melléklet: Faanyagvédelmi szakértői Feljegyzés
2. sz. melléklet: Saturnus Kft. 2023.január 2-án érkezett levele
3. sz. melléklet: Ajánlattételi felhívás – Kivitelező kiválasztására